มีเสียงได้ยินวิ้งๆตอนขยับตัวเปลี่ยนท่าทาง และบางครั้งเหมือนรู้สึกอมอะไรหนาๆหนักๆที่ปาก ไม่ทราบว่าเป็นอะไรค่ะ
สวัสดีค่ะ อาการได้ยินเสียงวิ้งๆในหูเป็นตอนเปลี่ยนท่าทางหรือขยับตัวนั้น อาจมีสาเหตุมาจาก ภาวะหูอื้อตามหลังการเป็นหวัด หรือมีการอักเสบใดๆในช่องจมูกลามมาที่หู มักจะหายไปได้เอง เมื่อหวัดหายแล้ว เป็นสาเหตุที่พบได้ค่อนข้างบ่อย สาเหตุอื่นๆเช่นการมีสิ่งแปลกปลอมในหู มีขี้หูอุดตัน การอยู่ในที่ที่ความกดอากาศสูงเช่นขึ้นเครื่องบิน ดำน้ำ การอยู่ในที่เสียงดังมากเกินไปติดต่อกันมาก่อนหน้านี้ หรือการมีเนื้องอกในหูชั้นในหรือเนื้องอกที่ระบบประสาทซึ่งอาจจะปวดในหู มีอาการทางระบบประสาทอื่นๆเช่นเดินเซ ทรงตัวไม่ได้ร่วมด้วยเบื้องต้นสังเกตอาการ ว่าค่อยๆดีขึ้นได้เองเมื่อปรับพฤติกรรมเช่นงดการทำท่าทางที่กระตุ้นให้มีอาการ ร่วมกับควรงดการอยู่ในที่เสียงดังๆติดต่อกันนานๆ ไม่ใช้น้ำฉีดเข้าหูโดยตรง แต่อาบน้ำได้ปกติ ไม่แคะหูถ้าอาการยังเป็นมากขึ้นเรื่อยๆ ไม่ทุเลา ปวดในหูมาก ได้ยินเสียงผิดปกติตลอดจนรบกวนการใช้ชีวิต ควรไปพบแพทย์